Chicago X

Chicago X er det åttande studioalbumet og det tiande totalt av det amerikanske bandet Chicago, gjeve ut 14. juni 1976. Albumet er meir prega av soul enn dei tidlegare albuma og enda opp som eit vendepunkt i karrieren til bandet, på grunn av ein enkel song.

	Bakgrunn
Etter innspelinga av Chicago VIII medan dei var utmatta, gjekk ikkje Chicago attende i studio før våren 1976, då dei var utkvilte etter ein lengre pause. Medan dei spelte inn Chicago X, følte bandet at dei laga eit solid album, men likevel følte dei, og særleg produsenten James William Guercio, at det mangla hittar. Robert Lamm sin «Another Rainy Day in New York City», Terry Kath sin «Once or Twice» og James Pankow sin «You Are on My Mind» var sterke nok til å bli singlar, men Guercio ønskte å ha med den nye songen til Peter Cetera, «If You Leave Me Now», på Chicago X. Sjølv om dei andre likte songen godt, meinte dei at han ikkje passa inn stilmessig, sidan han var ein romantisk ballade med strykarar (noko fleire musikkjournalistar var samde i) og derfor ikkje burde vere med på albumet. Songen var ein av dei aller siste som var ferdig, og vart nesten ikkje teken med på det endelege albumet. Bandmedlemmet Walter Parazaider skal ha sagt at då han først høyrte songen på radio medan han reinsa bassenget sitt, så tenkte han først at «det høyrtes ut som McCartney», og forstod ikkje at det var bandet hans sin song. 

Guercio overstyrte bandet og tok songen med, og då han vart den første singelen til bandet som nådde toppen av singellista i både USA og Storbritannia, endra det fullstendig ålmenta si oppfatning av Chicago, og Columbia Records kravde fleire Cetera-balladar. Særleg Lamm og Kath var ukomfortabel med denne nye vendinga, og det førte til auka misnøye med kontrollen Guercio hadde over bandet. Dette gjorde at Guercio fekk sparken i 1977. 

Chicago X vart gjeven ut 14. juni 1976 til eit lydhøyrt publikum, særleg etter «If You Leave Me Now» hadde blitt ein stor internasjonal hit. Det var det første Chicago-albumet på fleire år som gjekk inn på albumlista i Storbritannia (21. plass), men gjekk berre til tredjeplassen i USA, etter ei rekkje album på toppen av lista tidlegare. Det var første gongen trombonisten James Pankow song solovokal på ein song av Chicago. Dei andre songarane i bandet prøvde seg på «You Are On My Mind», men Pankow følte dei ikkje fekk det til slik han ønskte det, så produsenten Guercio sa, «Syng han du,» og opptaket hans kom med på den endelege versjonen av albumet. Trompetisten Lee Loughnane song òg solovokal på songen hans «Together Again», og både Pankow og Loughnane song solovokal for oppfølgjaren Chicago XI. «You Get It Up» vart sungen av heile bandet i lag, og dermed stod både Seraphine, Parazaider & de Oliveira oppført med «vokal».

Tidleg i 1977 fekk bandet tre Grammy-prisar for Chicago X. To av dei var for «If You Leave Me Now» og ein for plateomslaget, som var eit varemerke for John Berg, som denne gangen likna ein Hershey-sjokolade. Dei var òg nominert til årets album, men tapte for Stevie Wonder sitt Songs in the Key of Life.

I 2002 vart Chicago X remastra og gjeve ut på ny av Rhino Records emd tidlege utgåver av «I'd Rather Be Rich» av Lamm frå Chicago XIV og Kath sin «Your Love's An Attitude» — begge spelte inn i 1975 — som bonusspor.

For sommareturneen i 2007 spelte bandet igjen «You Are on My Mind» med Pankow på vokal, for første gongen sidan 1976-1977. 

Innhald

 Medverkande 
Chicago
Peter Cetera – bass, solo- & korvokal
Laudir de Oliveira – perkusjon, vokal
Terry Kath – elektrisk & akustisk gitar, solo- & korvokal
Robert Lamm – Hammondorgel, piano, Fender Rhodes, clavinet, ARP 2600, tackpiano, ARP String Ensemble, solo- & korvokal
Lee Loughnane – trompet, vokal, solovokal på «Together Again»
James Pankow – trombone, vokal, blåsararrangement, solovokal på «You Are on My Mind»
Walter Parazaider – treblåseinstrument, vokal
Danny Seraphine – trommer, vokal

Andre medverkande
David J. Wolinski – piano og mellotron på «Hope For Love»
James William Guercio – akustisk gitar og bass på «If You Leave Me Now»; gitar på «Hope For Love»
Othello Molineaux – steeltrommer på «Another Rainy Day in New York City»
Leroy Williams –  steeltrommer på «Another Rainy Day in New York City»
Jimmie Haskell – strykarar og valthornorekstrering på «If You Leave Me Now»; dirigent for strykarane på «Gently I'll Wake You»

Produksjon
Produsert av James William Guercio
Lydteknikar: Wayne Tarnowski
Asstierande teknikar – Tom Likes
Strykarar spelt inn av Armin Steiner ved Sound Labs (Hollywood, CA)
Mastra av Doug Sax
Plateomslag – John Berg
Logodesign – Nick Fasciano
Foto – Columbia Records Photo Studio
Insidefotografi – Reid Miles

Lister
Album - Billboard (Nord-Amerika)
ÅrListePlassering1976Pop Album3

Singlar - Billboard (Nord-Amerika)
ÅrSingelListePlassering1976Another Rainy Day in New York CityPop Singles321976Another Rainy Day in New York CityAdult Contemporary21976If You Leave Me NowPop Singles11976If You Leave Me NowAdult Contemporary11977You Are on My MindPop Singles49

Kjelder
Denne artikkelen bygger på «Chicago X» frå ,  den 28. oktober 2015. 
 oppgav desse kjeldene:

Kategori:Chicago-album
Kategori:Musikkalbum frå 1976
Kategori:Album produserte av James William Guercio
Kategori:Columbia Records-album
Kategori:Engelskspråklege album
Kategori:Album arrangert av Jimmie Haskell